Document ID: /fineweb-2-swissfilter-quality_10-filterrobots/filtered/05604.jsonl.gz/36

U subotu, 18.05.2019.g. džemat Zug je posjetio predsjednik IZBCH, Džemal-ef. Fišek. Bila je to prilika da se predsjednik IZBCH upozna sa novim imamom džemata Zug, Hajrudin-ef. Mujkanovićem kao i da se obrati džematlijama.
Nakon teravih-namaza nam se pridružio uvijek dragi gost, jedan od najboljih učača Kur’ana na svijetu, hafiz M’utasim Billahi Al Asely iz Sirije, koji je nakon dolaska iz Francuske direktno sa aerodroma Zurich došao u naš džemat i na taj način nam uljepšao još jednu ramazansku večer. U prepunom restoranu BKC-a džemata Zug, hafiz nas je počastio nadahnutim učenjem Kur’ana i prelijepim ilahijama.
Džematski odbor džemata Zug se zahvaljuje hafizu na njegovom dolazku a posebno se zahvaljuje džematliji Seadu Osmanbašiću koji je organizirao dolazak hafiza u naš džemat.